સ્થાનિક મીડિયા અનુસાર ઇસ્તંબુલને આતંકી હુમલાને પગલે પહેલેથી જ હાઇ એલર્ટ પર રાખવામાં આવ્યુ હતુ અને 17000 પોલિસકર્મીઓને સુરક્ષામાં તૈનાત કરવામાં આવ્યા હતા. જણાવવામાં આવી રહ્યુ છે કે જ્યારે આ ઘટના બની ત્યારે નાઇટ ક્લબમાં આશરે 700 લોકો હાજર હતા. હુમલાખોર પાસે એક લાંબી બંદૂક હતી. તેણે ક્લબમાં ઘૂસતા જ ફાયરિંગ શરુ કરી દીધી. અચાનક થયેલી ફાયરિંગને કારણે લોકોને કંઇ કરવાનો મોકો જ ના મળ્યો. નાઇટક્લબ એક નદીને કિનારે સ્થિત છે. જણાવવામાં આવી રહ્યુ છે કે ઘણા લોકો જીવ બચાવવા માટે નદીમાં કૂદી ગયા હતા.